महात्मा जी मुस्करा कर बोले, ‘मोहन लाल, गुफा के द्वार पर वह टिड्डी बड़ी बेचैन है। कभी अन्दर जाती, कभी बाहर आती है। जानते हो क्यों? आज इसकी शादी है। यह अपने दूल्हे की प्रतीक्षा बड़ी आतुरता से कर रही है। अभी थोड़ी देर में इसका दूल्हा पेशावर से आने वाला है।’ इतना कहकर महात्मा जी चुप हो गये। सभी अचम्भित थे। पेशावर वहाँ से करीब 200 मील दूर था और एक टिड्डा वहाँ से कैसे आयेगा। महात्मा जी फिर बोले, ‘आश्चर्य मत करो, यह विधाता का लिखा है, दूल्हा बस आने वाला है।’